
DIMITAR TOPOLIN AND THE REMODELING OF THE SONNET FORM. The 
sonnet in its Shakespearean form holds a prominent place in the poetry of the Bulgarian Orthodox 
priest Dimitar Popnikolov-Topolin (1886-1962) whose ample oeuvre has only partially been pub- 
lished. This article seeks to situate Topolin’s poems within the seven-centuries old European tradi- 
tion of this influential lyric genre. As it turns out, Topolin’s numerous sonnet variations consistently 
work towards overcoming the cult of the superb human personality celebrated as an idol in Western 
Renaissance classical literary samples. Thus, Dimitar Topolin turns into a unique Bulgarian Ortho- 
dox “Shakespeare” who breathes new life into the sonnet form and fills it with the spiritual essence 


of Eastern Christian sensibility and worldview. 

Преди да стане дума за сонетното творчество на протойерей Димитър Попниколов 
- Тополин, редно е да обърна внимание на неговата личност, все още слабо позната на 


читателската аудитория. 


ЗА МОИТЕ ДВЕ ЗАДОЧНИ СРЕЩИ С ПОЕТА ДИМИТЪР ПОПНИКОЛОВ 

Първата ми среща с поета Димитър Попниколов се състоя сравнително отдавна, през 
периода, в който работех по изследователски и издателски проект на Института по 
литература при БАН, свързан с поредицата Периодика и литература (1985-1999). 
Става дума за годините около началото на настоящото столетие, когато тази поредица 


беше набрала скорост и се подготвяше шестият й том. На мен се падна честта да 

проуча дългогодишното течение на сп. Християнка' и да напиша обзорен текст за 
художествената и литературно-критическата продукция в него". 

Оказа се, че в списанието, което съвсем не е някакъв аналог на лайфстайл изда- 
ние от едно време (както човек би могъл да си помисли, съдейки по заглавието), са 
сътрудничили редица значими творци на българското художествено слово между 
двете световни войни. Не липсваха и много неизвестни за широката литературна 
общественост днес автори, но една от водещите идеи на тези обзори и на цялата 
поредица се състоеше тъкмо в това - да ги извади от забвението или поне да направи 
достояние на любознателните потомци техните имена, заедно с по-значимото от 
творбите, мненията, вълненията им, ситуирани в тогавашния социокултурен или- 
тературен контекст. Между тези последните автори попадна и името на Димитър 
Попниколов. Ето какво бях открил за него тогава, в качеството му на един от по-редов- 
ните сътрудници с художествени текстове на Християнка, и как бях отразил това свое 


откритие в обзорния текст за списанието, останал непубликуван: 


Специално внимание заслужава сътрудничеството със стихотворения за Християнка на двама 
свещеници - прот. Иван Попмихайлов и прот. Димитър Попниколов. [...] и при двамата noe- 
. тическите умения не достигат? [...], ала липсата на достатъчна литературна школовка и шлифовка 
се компенсира поне отчасти от завладяващата искреност на чувството и от наличието на 
безспорен талант. |-..| Стихотворенията на Д. Попниколов издават не само известна поетическа 
култура, но не са чужди и на стремежа към експериментаторство, към опитване на различни 
формални решения. [...] тук не става дума за авангардизъм, а просто за по-голяма творческа 


освободеност, която невинаги води до успешни резултати. (К. Михайлов: ръкопис“) 


Впечатляваща за мен бе иновативната, разнообразна строфична организация, 
с която се отличаваха почти всички стихотворения на Попниколов, публикувани на 


страниците на Християнка, а поставяйки се на мястото на някогашния читател на 


1 Християнка. Списание за християнското семейство. Започва да излиза през 1923 г. в София (печатница 
Добруджа). От 1931 до 1934 г. излиза в Стара Загора. Престава да съществува през 1948 г. 


2 Текстът отдавна е налице, но шестият том така и не успя да види бял свят. 


з За разлика от добрите технико-поетически умения, които демонстрира друг плодовит сътрудник на списанието, 
Любомир Бобевски - те обаче се оказват недостатъчни, за да осигурят силно поетическо въздействие на творбите 
му. Техният често пъти открит дидактизъм не липсва и в творби на Тополин, особено от книгата Лето Господне 
(Рейкапоу 2016Ъ), но също и в стихотворния сборник Слънчеви сонети (Petkanov 2016а). Трябва все пак да се добави, 
че констатацията за недостиг на поетически умения важи в по-голяма степен за Иван Попмихайлов, отколкото за 
Димитър Попниколов. 


4 Михайлов, Калин. Обзорен текст за художествената и литературнокритическата продукция в списание 
„Християнка“ (1923-1948 г.), ръкопис. Позволявам си да се позова нееднократно на този неиздаден текст с надежда 
поне малко да „компенсирам“ липсата му в българското литературоведско пространство. Отгласи от работата ми 
по списанието могат да бъдат намерени и в статията Един негласен критически дебат за българската религиозна 
поезия (МШау!оу 2007: 42—52). 

списанието, стигнах до заключението, че в неговото съзнание този свещеник и поет 
от Бургас, както смятах тогава, ще да е останал [...] преди всичко с голямата си 
стихотворна поредица „Из съкровищницата на св. Ефрем Сирин“ (Popnikolov 1932), 
която - без да е равностойна в отделните си части, - се явява представителна за 
една поетическа традиция в „Християнка“, градена и от други автори - традицията 
да се престихотворяват (на приемливо художествено равнище) големи религиозни 
текстове". С оглед на темата на настоящата статия е важно да се отбележи също, 
че в световната литература успешни опити в това отношение могат да бъдат намерени 
още през седемнадесетото столетие (известен е например опитът на Корней да пре- 
стихотвори класическия за западната култура религиозен текст Подражание на Хрис- 
та, приписван на Тома Кемпийски), но това със сигурност не може да се каже и за 
новобългарската литература?. При това стремежът на Д. Попниколов да върви в тази 
посока не е спорадичен: на страниците на Християнка забелязваме и наченатата, 
но непродължена поредица Из съкровищницата на св. Тихон Задонски (Рорп ко]оу 
1933а), но също така и доста сполучливите опити на поета да превърне в съвременни 
стихотворни творби някои от библейските псалми - По псалом 18 (бр. 8(1): 5-6), 
Зрънца из Светата книга (по псалми 1, ши 127) (бр. 21(14): 2-3). Отделно от тези 
произведения на Попниколов, посветени на претворяване на големи религиозни 
текстове, в Християнка са публикувани и редица други негови стихотворения, които 
се отличават с добро художествено качество. При това в активното сътрудничество на 
Д. Попниколов с художествени текстове на християнска тема не се виждаше изолиран 
случай на прицърковно творчество, намерило радушен прием в конкретно списание, 
а по-скоро знак за причастността на автора към кръг от талантливи и обещаващи 
български поети с цялостно християнско светоусещане, който се забелязва към сре- 
дата на 30-те години на ХХ век в България. 

Преди да се върна към историята на задочните ми „срещи“ с фигурата на прот. 
Д. Попниколов, ще поясня защо бях убеден, че той трябва да е бил тясно свързан 


с Бургас - до степен да го нарека бургаски поет. Това мое убеждение бе подкрепено 


5 По-нататък ще се върна отново към това мое начално убеждение. 
6 Отново се позовавам на непубликувания си текст (вж. бел. 4). 


7 Едно от малките съвременни изключения на почвата на българския език (без да е непременно на българска 
почва) е начинанието на Тодор Червенков, който се опитва да парафразира в стихове библейската книга на Йов 
(Иов), стъпвайки върху една традиция, имаща своето начало още в Късното средновековие (вж. СПегуепКоу 2012). 
Стъпката, която прави Тополин в по-нататъшното си творчество, след периода на сътрудничество в Християнка, 
не е да престихотворява чужд образец, а да го претворява, да го преосмисля цялостно. 


8 Към неговото име могат да бъдат прибавени като минимум тези на Григор Угаров, Змей Горянин, Иордан Стубел 
(през 1937 г. той издава антологията с духовни стихове Небесни камбани), както и на споменатия вече прот. Иван 
Попмихайлов (вж. МШау!оу 2007: 52). 

от факта, че през 1933 г. Д. Попниколов издава в морския град своя поетична книга, 
екземпляр от която се намира в Националната библиотека Св. Кирил и Методий 
(вж. Popnikolov 19336). За излизането на тази книга се съобщава и в сп. Християнка. 
Като се има предвид, че авторът е свещеник, т.е. човек, обвързан със служение и ено- 
рия, издаването на книгата в Бургас е белег и за това къде той е живял и служил, 
поне в известен период от своето поприще. Едва по-късно имах възможност да науча, 
че картината на живота му е доста по-динамична, отколкото съм си я представял, 
но нека да продължа по реда на събитията. 

Стигам до второто си съприкосновение с фигурата на протойерей Димитър Поп- 
николов, което се случи във връзка с едно книжовно събитие - през 2016 година 
в България се появи антологията Небе за земята. Българска християнска лирика 
(вж. Mihaylov 2016). Работата по тази антология, в която участвах активно, продължи 
между есента на 2012 и пролетта на 2016 г. и беше в процес на завършване, когато, към 
края на 2015 г., бях поканен на юбилейно честване. Издателството, което - както се 
оказа по-късно - се бе заело да публикува по-цялостно съчиненията на прот. Д. Попни- 
колов, Нов човек, празнуваше тридесетгодишно присъствие на българския книжен 
пазар, а на самото честване получих като подарък от г-жа Рени Стоянова, активна 
участничка в събирателско-редакционния екип на антологията, бройка от току-що 
излезлите Слънчеви песни на Д. Тополин - книга, която, след последващи редакции, 
щеше да се превърне в споменатите по-горе Слънчеви сонети (Ре!Капоу 2016а). Тази 
„случайна“ среща направи възможно включването, почти в последния момент, на 
два сонета от въпросната книга в антологичния сборник Небе за земята (Mihaylov 
2016: 36-37). Благодарение на срещата се коригира и допълни и представата ми за 
житейската траектория на твореца на слънчевите сонети. 

От съприкосновението със самата книга, както и от контакта с шефа на издател- 
ството и с внука на автора“ разбрах следното за прот. Д. Попниколов, което не ми бе 
известно дотогава: (1) че Д. Тополин е негов поетичен псевдоним, явно от по-късно 
време, свързан с любовта към родното му село Каваклия, където тополите се наричат 
каваци (оттук нататък ще го именувам предимно с този псевдоним); (2) чее по-голям 
брат на известния български писател Константин Петканов; (3) че е роден и отра- 
съл в Югоизточна Тракия (Лозенградско), намираща се в днешна Турция, но някога 


била в България, и че е завършил Цариградската духовна семинария; (4) че семей- 


9 На тях предстои да се спра по-нататък. 


10 Димитър Кършев. 

ството на баща му, поп Никола, свободолюбив и смел човек, страхуващ се само 
от Бога", е принудено от турците през 1913 г. да напусне родното си място и да 
се засели на север, в България, където Димитър учителства до 1924 г., след което 
е ръкоположен за свещеник и служи зо години в бургаския храм Св. св. Кирил и Мето- 
дий; (5) че издателство Нов човек се е наело да публикува, с помощта на роднините 
на автора, голяма част от ръкописното наследство на Д. Тополин, от което пръв плод 
засега са цитираните две книги - Слънчеви сонети (книга, която е в центъра на моя 
интерес в този текст) и Лето Господне. Част първа. Януари-Март (Ре капоу 20165). 
Тук е мястото да отбележа, че, както подсказва донякъде и заглавието на втората 
книга, тя обхваща само една четвърт от огромния замисъл на автора й, предвиждащ 
включването на 1300 стихотворения, да създаде поетичен отклик [...] върху „Жития 
на светиите“, т.е. да обхване празнуваните през цялата църковна година събития 
и светци". 

Ето как се съединиха моите две информационни нишки, водещи към личността и 
творчеството на Д. Тополин: едната, по-ранната, тръгваща от сп. Християнка, и друга- 


та, по-късната, появила се във връзка със съставянето на антологията Небе за земята. 


Е ПОГЛЕД КЪМ МЯСТОТО НА СОНЕТА В НОВОБЪЛГАРСКАТА ЛИТЕРАТУР- 
НА ТРАДИЦИЯ 
Известно е, че мнозина значими български автори пишат сонети - ще спомена само 
Ив. Вазов, Ст. Михайловски, К. Величков, П. Славейков, К. Христов, Д. Бояджиев, 
Д. Дебелянов, Н. Лилиев, Т. Траянов, Н. Ракитин, Хр. Ясенов, Ат. Далчев (известен е не 
говият Метафизически сонет), Е. Багряна, Л. Станчев, Змей Горянин и др. Ще отбе- 
лежа попътно любопитния за изследователя факт, свързан с творчеството на Ст. Ми- 
хайловски, че в религиозните му стихотворения, подбрани от Д. Михайлов и издадени 
през 1996 г. (Mihaylovski 1996), няма включени сонети, ако не се брои шедьовърът 
Лама Сабахтани. Но литературните историци знаят, че в по-ранния творчески пери- 
од на поета философ, преди 1905 г., се появяват Философически и сатирически сонети 
(1895) - цяла една книга, издържана целенасочено и последователно в тази лирическа 
форма. Фактът, че имаме автори като Ст. Михайловски и К. Величков, които съз- 


дават цели поетични книги, издържани в сонетна форма, и други, при които сонетът 


п Вж. краткия предговор към Слънчеви сонети, дело на внучката на автора Евпраксия Апостолова (Apostolova 
2016:1-2). 


12 Apostolova 2016: 2. Формулировката, която се появява малко по-натататък в същия текст, е: поетичен алманах за 
всички дни на годината. 

се явява по-скоро спорадично (като Вазов, Дебелянов, Далчев), ни насочва към след- 
ната особеност на сонета след времето на Романтизма, на която е обърнала внимание 
Кл. Протохристова: докато през Ренесанса той съществува задължително в сонет- 
на поредица (сюита), от Романтизма насетне вече не е така, за сонета вече се мис- 
ли като за единично и самостоятелно стихотворение (Protohristova 2000: 65-663). 

Подобно на целия западно- и централноевропейски свят, и в България се следва 
основно моделът на класическия италиански сонет, именно този, чиито неумолими 
правила извежда А. В. Шлегел в своя Сонет (УесПеу 1978: 974), а не моделът на 
английския сонет, познат ни най-вече чрез посредничеството на Шекспировото твор- 
чество. И на българска почва обаче има изключения: такъв е примерът с известното 
стихотворение на Е. Багряна Унес5, посветено на любовната й авантюра с големия 
критик, славист и почитател на полската култура Боян Пенев; можем да посочим 
и стихосбирката на съвременния бургаски поет Манол Манолов Библейски сонети 
(2002), от когото в антологията Небе за земята е включена една творба“, както 
и... изобилното сонетно творчество на Д. Тополин, отдаващо пълно и еднозначно 
предпочитание на английския сонет. 

Не ми е известно какво е накарало Д. Тополин да се насочи към английския вари- 
ант на сонета, а не към предпочитания и широко разпространен в България италиан- 
ски тип сонет. За да се опитаме да намерим подстъпи към отговора на този въпрос, 
добре е да си припомним някои основни прилики и разлики между двете сонетни 
разновидности, италианската и английската. Ето кое е налично и в двата варианта: 
14 стиха (затова можем да наречем сонета четиринадесетостишник), делящи се на ок- 
тава и секстет; устойчива и строга римна схема; идеята за смислово противопоставяне 
на едни части от творбата на други; промислена, интелектуализирана, силно рефлек- 
тивна структура (вж. Mettler 1981: 368-377; Protohristova 2000: 63-64; Кипсһеуа 2000: 
253). Разликите между двата варианта на сонета идват от това, че четирите строфи 
на италианския сонет (два катрена и две терцини, или терцета) не отговарят вътреш- 
нокомпозиционно на четири части; че неговата вътрешна логика предполага всъщ- 
ност три части в развитието на лирическия сюжет: първите две съотвестват на 


катрените, а третата обхваща терцините по схемата: теза, антитеза, синтез; експози- 


13 Приемам това твърдение с уговорката, че става дума за доминираща тенденция, но все паки до днес при немалко 
автори остава стремежът към събиране на повече сонети на едно място - в цикли ИЛИ в книги. 


14 В немския оригинал неумолими правила в буквалния смисъл на това словосъчетание липсват, но строгостта 
в композиционно и римно отношение, която сонетната форма изисква, според А. В. Шлегел, е безспорно уста- 
новима. 


15 Вж. Приложението в края на текста. 


16 Вж. Приложението. 

ция, конфликт, перипетия (обрат); или по схемата на силогизма?. Английският сонет, 
от своя страна, изглежда клони повече към четиричастност, запазвайки важния за 
всеки сонет преход между октавата и секстета (т. нар. волта между втория катрен 
и първата терцина в италианския вариант и между втория и третия катрен в англий- 
ския вариант), като всяка строфа съответства на конкретен етап от развитието 
на мисълта (Ртоѓоћһгіѕѓоуа 2000: 76). Завършващото двустишие тук има смисъл на 
афористична поанта, която „заковава“ най-важния извод от всичко предшестващо. 
При това положение общото усещане в английския сонет е за по-голяма плавност 
и повече възможности за разнообразие в развитието на лирическия сюжет“, което 
се дължи със сигурност и на по-голямата свобода за вариране на римата в катрените 
(АВАВ/СОСО/ЕЕЕЕ срещу АВВА/АВВА в италианския вариант”) - сюжетната линия 
на творбата може, при необходимост, да продължи да се развива без твърде рязко 
прекъсване и в секстета, независимо от конвенцията за принципно противопоставяне 
между него и октавата?°. 

Възможно е тъкмо последните съображения, които изтъкнах, да са подтикнали 
Д. Тополин да се обърне именно към английския тип сонет, а не към неговия италиан- 


ски предшественик. 


РЕСПИРИТУАЛИЗИРАНЕТО НА СОНЕТ НАТА ФОРМА 
Преди да се занимаем с респиритуализирането на сонетната форма, трябва да се 
изясни в какъв смисъл тя се е деспиритуализирала. 

Деспиритуализирането на сонета е свързано с онова, което първоначално е негова 
най-голяма сила - да дава израз на петраркисткия модел на любовта отдалеч, който 
постепенно изчерпва потенциала си, достигайки до своя смислов вътрешен предел, 
отвъд който остава единствено [...] една красота не толкова на съдържанието, кол- 


кото на външната форма, на чистата поезия, на звучността и мелодичността 


17 Вж. Velchev 1978а: 7-8, който се опира до голяма степен на интуициите на И. Бехер. Кл. Протохристова е по-скоро 
привърженичка на разбирането за двучастност на италианския сонет: обособяването) в обща рамка на две до 
голяма степен самостоятелни стихотворения (явно съответстващи на октавата и секстета, 6. M., К. М.), които да 
представят различни аспекти към една и съща идея (Ргоѓоћгіѕіоуа 2000: 76). 

18 На по-големите възможности за разнообразяване, с които разполага английският сонет, настоява Кл. Прото- 
христова (срв. отново Protohristova 2000: 76). 

19 Т.е. шест рими срещу само две в катрените на италианския сонет. 

20 Затова вероятно не е случаен и фактът, че катрените често не се отграничават графически един от друг, както 
е в италианския сонет. Отделя се само финалното двустишие и графически по-скоро то се противопоставя на 
останалата част от творбата, но, както вече казах, противопоставянето е по-скоро по линия на лаконичността 
и афористичния характер на финалния извод, а не в смисъл, че се появява нещо, за което читателят не е бил 
внимателно подготвян дотогава. 

(МіпсоЁ 1998: 117). Макар обикновено да се смята, че най-вече в сонетите на Шекспир 
се наблюдава това едновременно оттласкване от и продължаване на петраркистичната 
традиция (и мода), може да се каже, че кризата на петраркисткия лиричен модел 
и на свързаната с нея неоплатонистична късноренесансова нагласа се наблюдава по- 
разтърсващо още в лириката на Микеланджело Буонароти (1475-1564)* от последните 
години на творческия му път, в която намираме следната недвусмислена стихотворна 


изповед: 


През бурна шир и с лодка уязвима 
достигна вече пътят ми човешки 
до пристана: за добрини и грешки 


душата там ще бъде подсъдима. 


Така фантазията ми любима, 
превърнала през дните ми младежки 
изкуството на идол - пълна сгрешки 


видях, от низки цели нелечима. 


е Любовни помисли - така примамни! - 
защо сте ми пред тази смърт, която 


ведно с плътта душата ще погуби? 


Длето и четка - радости измамни! 
Духа ми гледа Любовта, чиято 


прегръдка върху кръста ни залюби.2 


Каква е същността на проблема, пред който се изправя лирическият Аз на късния 
Микеланджело? Този Аз си дава сметка, че дълго време е издигал на пиедестал пре- 


красния човек (независимо от това дали в мъжка или в женска персонификация) 


21 За трагизма на титаничната ренесансова личност у Микеланджело и невъзможността й за творческо са- 
мопостигане вж. повече в класическото изследване на Лосев Зстетика Возрождения (Гозеу 1978: 436 и сл.). 
Cpe. и у Nikolchina 2014: 99-100, където изоставянето от твореца на зримото (материалното) заради незримото 
(духовното) се тълкува като конфликт, противопоставящ иманентно вяра и творчески стремления, конфликт, 
на който Микеланджело се явява изразител и свидетел. Изкуството наистина може да се роди от този конфликт 
и свързаното с него бягство от страстта, което не престава да бъде страст (Nikolchina 2014: 100), но не 
е задължително непременно да е така; няма сериозни основания да мислим вярата и творческите устреми като 
непременно и изначално антагонистични. В този своеобразен дебат се включва и друга съвременна българска из- 
следователка на творчеството на Микеланджело, М. Огойска, завършвайки свой неотдавнашен текст върху автора 
на Пиета с възклицанието: Микеланджело (разбирай изкуството му, 6. м., К. М.) е едно от доказателствата за 
съществуването на Бог! (ОвоуѕКа 2018: 114). 


22 Цитатът е по изданието Michelangelo 1970: u9. Преводът е на Драгомир Петров. 

- онази личност, прекрасна преди всичко със своята напрегната вътрешна сила, със 
съсредоточената мисъл и дълбокото чувство на своите движения, правещи я да 
трепти от вдъхновение (ВизШ 1994: 149). Именно тази прекрасна личност, превър- 
ната от художника (в широк смисъл) в посредник на усилията му да постигне Бога, 
е довела петраркистите до опасност от идолизиране - на самата обожавана личност 
(чрез култа към красотата у нея - физическа и най-вече душевна, на която тя се явява 
носител), на твореца, който се домогва до нейната красота в и чрез любовта, ив крайна 
сметка - на самото му изкуство. 

За да се проумее по-добре механизмът на идолизиране на прекрасната човешка 
личност, трябва да се вземат предвид възгледите на италианския философ неоплато- 
ник от Куатрочентото Марсилио Фичино (1433-1499). В своя ключов за философията 
му коментар върху диалога Пир от Платон Фичино говори за безплътната красота 
като за сияние на божествения лик в ангела, в душата, в материята на света и раз- 
крива как според него се достига до тази красота - чрез нейното съзерцаване-възпри- 
емане, с помощта на разума, зрението и слуха, което движи и услажда нашите души, 
услаждайки ги, ги привлича; и увличайки ги, запалва гореща любов (Ficino 1994: 371). 
Няма съмнение, че при петраркистите това услаждане, привличане и запалване на 
лирическия Аз се осъществява най-вече по посока на възлюбената и възпявана от 
тях прекрасна личност, в която сияе красотата на божествения лик (Ficino 1994: 367). 
В подобно съзерцателно докосване до прекрасния човек чрез средствата на изкуството 
не би се съзирала сериозна опасност, ако всеки идол нямаше свойството да застава 
между твореца и търсения от него Бог, който вместо да бъде откриван и постиган, 
става все по-отдалечено-непостижим - именно тази горчива констатация измъчва 
лирическия Аз на Микеланджело в цитирания по-горе сонет. 

Как може да се осъществи едно завръщане към поезия с духовен корен, каквато 
е лириката в сонетна форма, като се избегне опасността от идолизиране - на ангела, 
на душата, на материята на света или на което и да било друго творение - това 
е един от въпросите, които вероятно си е задавал прот. Д. Попниколов, когато е създа- 
вал своите сонети и други съчинения в мерена и немерена реч. Тук опитът на символи- 
стичната лирика, включително на българска почва, да трансформира класическия 
сонетен модел, превръщайки го в инструмент за изразяване на раздвоената и въ- 
трешноантиномична модерна душевност (вж. СайаБоуа 2000), не върши достатъчно 
работа, защото за творец, устремен към цялостно възприемане и възсъздаване на 
света, подобен опит крие повече проблеми, отколкото изглежда, че разрешава. В рам- 
ките на Слънчеви сонети поетът Д. Тополин предлага два основни пътя за респи- 


ритуализиране на сонетната форма: (1) чрез такъв поглед на лирическия Аз към 

цялото творение (а не само към изолирано същество от негоЗ), който води винаги до 
насочване към Твореца му и, в крайна сметка, до славослов към Него - това е едната 
едра „линия“ в книгата, която се изгражда от голяма група стихотворенияч; (2) чрез 
творби, които засягат реалии, по-пряко свързани с християнската вяра, и в които 
природното обкръжение (пейзажът) минава на заден план, за да отвори място за 
такова съкровено изживяване на света и случващото се в него, което насочва погледа 
на лирическия Аз отново нагоре - в скърби и радости. 

Ще дам по един пример за всяка от двете групи творби». 

Представителен за първата група от тях е сонетът Високият дъб над село (Ре!Ка- 


поу 2016а: 24): 


Приказен левент, красавец строен 
и висок, той всеки ден 
пръв от всички срещаше спокоен 


слънцето... и вдъхновен. 


Погледът му виждаше широко - 
всичко в цялото село, 
° за молитва сякаш, тъй високо 


дигаше над нас чело. 


Всякога, през всяко дневно време 
ний поглеждахме с любов 
къмто него, за да разбереме 


тайния му листослов. 


А той ясно шепнеше на всеки - 


осветлявай своите пътеки. 


Природата, в случая дъбът, сочи нагоре, към Бога и към неговия висок духовно- 
нравствен закон. Паралелизмът е прокаран убедително, а завършвашото двустишие, 


както и подобава, извежда с афористична лаконичност поантата на творбата. 


23 Въпреки че има предпочитани Божии създания - напр. чучулигата; има стихотворения и за любимата жена на 
лирическия субект. 

24 Вероятно по този пункт не би била неуместна една съпоставка с древногръцкия поет Алкей (УП-М в. пр. Хр.), 
който използва всичко в природния и социален кръговрат (изгрев, залез, смяна на сезоните и на тираните), за да 
призове слушащите песните му към пиене. При Д. Тополин всичко в природния и житейски кръговрат е повод да 
подтикне читателите си към прослава на Бога. 


25 Двете стихотворения са включени в антологията Небе за земята (Mihaylov 2016). 

Етои стихотворението, представително за втората група от творби В стихосбирката на 


Тополин - сонета Свещица (Ре!Капоу 2016а: 52): 


Пламъче, което ни говори 
трепетно за вяра и любов, 
за сърце, небесните простори 


възлюбило в този свят суров. 


Някога и скръб до плач вещае. 
Но скръбта превръща се на дим, 
щом молитва заблагоухае 


пред светия образ там любим... 


Малко пламъче, а изсушава 
скръбните сълзи и ръси в мир 
наболялата душа, раздава 


Божията милост, светъл вир. 


Радост и утеха на душата 


Я е свещицата тук, на земята. 


Ако дъбът насочва погледа на читателя към високия духовно-нравствен хоризонт, 
към който трябва да е устремен целият му земен път, църковната свещ сочи към силата 
на молитвата, съпровождаща горенето й, а също и към безпределната Божия милост, 
идваща в отговор на тази молитва и изсушаваща скръбните сълзи на молещия се. 

Връщайки се към техниката на изграждане на сонета - и в италианския, и в ан- 
глийския му вариант, у нас възниква въпросът налична ли е в творбите на Тополин 
характерната за този лирически жанр волта, т.е. някакъв обрат, противопоставящ 
една част на стихотворението на друга? Във Високият дъб над село волтата ми се 
струва по-ясно присъстваща: първоначално нещата са видени от перспективата на 
дървото, от високо, а после оптиката се сменя - погледът се движи от хората, стоящи 
долу, в ниското, нагоре, към дървесната корона. В Свещица волтата също е налична, 
но е по-трудно забележима, новата мисъл констатация в началото на третия катрен 
(Малко пламъче, а изсушава / скръбните сълзи...) се явява като контрапункт на голе- 
мите очаквания, свързани с молитвата, т.е. противопоставянето на частите върви по 


линията малко – голямо. 


145 


KALIN МІНАҮІОУ : ZESZYTY СУВУТО-МЕТООТА МБКТЕ + 7/2018 


Всички неумолими правила на сонетната форма в английския й вариант (стро- 
фични, римни и вътрешнокомпозиционни) са изпълнени и в двата случая, и в двата 
случая погледът на читателя се насочва нагоре и навътре, духовният заряд на творбите 


е неоспорим. Очевиден еи поетическият талант на техния автор. 


ЗАКЛЮЧЕНИЕ 

Опитът на Д. Тополин за респиритуализиране на сонетната форма не може да бъде 
определен като еднозначно сполучлив във всичките си отделни художествени реали- 
зации, но си заслужава да бъде отбелязан и изследван като цяло. Като се имат предвид 
и останалите творби от Слънчеви сонети, както и сонетите, публикувани в прозаично- 
поетичната книга Лето Господне (Ре(капоу 20166), заслужаваща отделно изследване*5, 
остава все пак под въпрос доколко сонетната форма (и то в по-непопулярната й в 
България английска разновидност) се е оказала подходяща, за да „въплъти“ чистите 
и благородни намерения на един автор, за чиято духовна традиция тя все пак продъл- 
жава да изглежда сравнително чужда. При всички случаи обаче може да се твърди, 
че Д. Тополин е единственият поет у нас, който би могъл да претендира за „титлата“ 


български православен Шекспир. 


ПРИЛОЖЕНИЕ 
Елисавета Багряна (1893-1991) Манол Манолов (1952-) 
Унес По водата хляба си хвърли 
Говори, говори, говори! - По водата хляба си хвърли 
аз притварям очи и те слушам: и след много дни ще го намериш; 
ето минахме сънни гори и ще разбереш, че Бог е верен 
и летим над морета и суша... в часове, когато те боли. 
Вляво кървава вечер гори, Във пустинята ще завали 
вдясно тъмни пожарища пушат. в оня миг дъхът ти като спира; 
Де ще стигнем кога зазори? с мед ще се наситиш от скали 
Този път накъде лъкатуши? и живот от тебе ще извира. 


26 Най-добре когато видят бял свят и останалите и три части. 

Там ли дето свободни ще бдим В шатъра Си ще те подслони, 

и ще бъдем два пламъка слети, милостта Му ще ти е закрила; 

ив нощта сред безбройни звезди, и през всичките ти земни дни 

като двойна звезда ще засветим? Бог ще подновява твойта сила. 

— Ти не знаеш? Аз също не знам - И довека Той ще благославя 

но води ме, води ме натам! твоето потомство с чест и слава. 

(Варгуапа 1973: 84) (Мапо!оу 2002: 20) 

